# 5 сӱрем

|  |
| --- |
| ← **сӱрем** → |
| Шч | Кш | Вр | Из | Кг | Шм | Рш |
|   |   | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 | 29 | 30 | 31 |   |   |
|   |   |   |   |   |   |   |
| 2026 ий |

**5 сӱрем** (5 июль) — григориан кечышот почеш идалыкын 186-шо (кужемдыме ийлаште — 187-ше) кечыже. Идалык пытыме марте 179 кече кодеш.

## Пайрем да памятный дате-влак

* Алжир — Эрыкан лийме кече.
* Армений — Конституций кече.
* Аргентина — Йоча кече.
* Венесуэла — Эрыкан лийме кече.
* Кабо-Верде — Эрыкан лийме кече.
* Украина — Сар теҥыз флотын кечыже
* Чехий,  Словакий — Кирилл ден Мефодийын кечыже. Славян тиште кече.
* Россий — Сарзе чап кече. Лач ты кечын 1943-шо ийыште кумдан палыме Курск ола воктене кредалмаш тӱҥалын.

## Лӱмгече

* Танле (православный) лӱм-влак: Василий, Геннадий, Зина, Галактион.
* Католик лӱм-влак: Каролина, Филомена, Антон.

## Событий-влак

*Тугак ончо: Категорий:Сӱрем тылзын 5 кечысе событий-влак*

* 1841 ий — Томас Кук тӱнямбалне икымше туристический агентствым почын.
* 1881 ий — Египетысе Луксор ола воктене лӱмлӧ фараон-влакын гробницыштым муымо.
* 1943 ий — Курский кучедалмаш тӱҥалын. Кугу Отечественный Сарыште тиде ик эн кугу операцийлан шотлалтеш.

### Марий тӱняште

* Тиде кечын Йошкар-Олаште Александр Пушкинлан чапкӱм почмо.
* 1978 ий — У Роҥго кундемысе Солнечный посёлкышто амбулаторийым почыныт.
* 1983 ий — Марий шанче да шымлыше институтлан Валериан Михайлович Васильевын лӱмжым пуымо.
* 1991 ий — «Кугарня» газет лекташ тӱҥалын.

## Шочыныт

*Тугак ончо: Категорий:Сӱрем тылзын 5 кечынже шочшо-влак*

* 1947 ий — Августа Николаевна Айдимирова, медицин пашаеҥ. Моркышто шочын. Паша корныжо пӱй эмлымаш сомыл дене кылдалтын. Йошкар-Оласе 4-ше №-ан поликлиникыште тырша. 2007-ше ийыште «Профессия — жизнь» манме ик эн кугу премий дене палемдалтын.
* 1960 ий — Геннадий Гордеев, марий серызе, драматург, мер пашаеҥ, Марий Эл Республикысе В. Колумб лӱмеш литератур премийын лауреатше (1995), Марий Эл Республикысе М. Шкетан лӱмеш Кугыжаныш премийын лауреатше (1999), Марий Эл Республикысе тӱвыран сулло пашаеҥже (2005).
* 1946 ий — Владимир Иванович Рыбалка, шанче да туныктыш пашаеҥ, историй шанче кандидат, доцент, Марий Эл Республикысе шынчын сулло пашаеҥже.
* 1949 ий — Валентин Андреевич Кудрявцев, режиссёр. 1965-ше ий гыч Марий телевиденийыште пашам ышта: оператор гыч тӱҥалын тӱҥ режиссёр марте кушкын. «Марий памаш», «Арва шеҥгек йога», «Марий вате», «Кӱсле» да моло видеофильм-влакым ыштен. Валентин Андреевичын чумырымо «Ӱдырамаш корно» да «Кӱсле» видеофильмже-влак финн–угор телефестивальыште сеҥыше радамыш лектыныт.
* 1975 ий — Светлана Викторовна Сандакова-Ягулбаева, артистка, Марий Эл Республикын сулло артисткыже. Морко кундем Шеҥше селан талантан ӱдыржӧ ынде ятыр ий Шкетан лӱмеш драмтеатрыште пашам ышта. Шке мастарлыкше да рольым устан чоҥымыж дене калыкым куандарен шога. Суапле пашажлан кугыжаныш премий денат палемдалтын.

## Коленыт

*Тугак ончо: Категорий:Сӱрем тылзын 5 кечынже колышо-влак*

## Калык пале

* Православий календарь почеш таче Евсейын кечыже. Калык палым эскереныт. Йӱр йӱреш гын — сай кинде лектышлан. Тыгак ты кечын мўндыр родо-тукым дек унала миен коштман улмаш.
* Марий калык тыгай калыкпалым эскерен: пыл шымаланыме годым мӱкш омарташке ок шыл гын, йӱр ок лий. Кайык-влак огыт муро, а чот кычкыркалат гын — игече пужла.

|  |  |
| --- | --- |
|  | 5 сӱрем Викиклатыште? |